Kanadan alle 20-vuotiaiden jääkiekkomaajoukkue

Liitto Hockey Canada Päävalmentaja Dave Cameronhttps://www.eliteprospects.com/team/1618/canada-u20/team-staff-history Viitattu 29. 12.2024. Sarjataso Jääkiekon nuorten maailmanmestaruuskilpailut Eniten pisteitä Connor Bedard: (31)https://www.eliteprospects.com/team/1618/canada-u20/stats/all- time?sort=PTS Viitattu 21.4.2024. Ensimmäinen peli Kanada 5–4 (Leningrad, Neuvostoliitto; 27. joulukuuta 1973) Suurinumeroisin voitto Kanada 18–2 (Kitchener, Kanada; 27. joulukuuta 1985) Suurinumeroisin tappio 17–1 Kanada (Tampere, Suomi; 26. joulukuuta 1975) Maailmanmestaruuskilpailut Kultaa: 20 Hopeaa: 10 Pronssia: 5 Kanadan alle 20-vuotiaiden jääkiekkomaajoukkue edustaa Kanadaa jääkiekon nuorten maailmanmestaruuskilpailuissa ja muissa kansainvälisissä ikäluokan otteluissa. Joukkue on voittanut maailmanmestaruuden 20 kertaa. == Historiaa == Ensimmäisen pelinsä joukkue pelasi Yhdysvaltoja vastaan joulukuussa 1973. Joukkueen heikoin sijoitus maailmanmestaruuskilpailusita on vuodelta 1998, jolloin maajoukkue oli turnauksen 8. sijalla ja teki vain 13 maalia turnauksessa. Joukkueella oli ennätyksellinen 14 vuoden mitaliputki vuosina 1999–2012. Nuorten maailmanmestaruuskisoja Kanada on isännöinyt vuosina 1975, 1978, 1982, 1986, 1991, 1995, 1999, 2003, 2006, 2009, 2010, 2012, 2015, 2017, 2019 ja 2021. Myös vuoden 2022 kisat myönnettiin Kanadalle, samoin vuoden 2025 kisat. Niissä joukkue epäonnistui sivuten vuoden 1998 maalisaldoa, eli joukkue teki turnauksessa vain 13 maalia. Lisäksi sen sijoitus oli kotikisojen toiseksi huonoin, eli se ylsi vain 5. sijalle. Heikoin sijoitus kotikisoissa Kanadalla on vuodelta 2019, jolloin se oli 6. sijalla. === Hyväksikäyttötapaukset=== Vuonna 2022 uutisoitiin, että kuusi vuoden 2018 maailmanmestaruuskisojen pelaajaa olisi seksuaalisesti käyttänyt hyväksi nuorta naista. Tapaus sattui kesäkuussa 2018, ja tekijöitä oli yhteensä kahdeksan. Syytösten mukaan pelaajat olisivat hyväksikäyttäneet naista hotellihuoneessa useita kertoja hänen ollessaan humalassa. Pelaajien henkilöllisyyttä ei tiedetty, eikä nainen tiennyt tai tunnistanut hyväksikäyttäjiään. Asia ei edennyt koskaan oikeuteen, vaan se sovittiin Kanadan jääkiekkoliiton ja naisen osalta keväällä 2022. Sovintosummaa ei ole kerrottu julkisuuteen. Kanadan jääkiekkoliiton edustajat kävivät tapahtuneen johdosta myös edustajainhuoneen kuulusteluissa. Kanadan jääkiekkoliitto kuuli tapauksesta jo heti seuraavana päivänä naisen isäpuolen ottaessa yhteyttä jääkiekkoliittoon. Vaikka sekä paikallinen poliisi että yksityiset etsivät tutkivat tapausta, ei vastuussa olevia pelaajia saatu selville. Jääkiekkoliitto onkin saanut ankaraa arvostelua, ettei se vaatinut pelaajia osallistumaan tutkimuksiin eikä suurinta osaa kuulusteltu lainkaan. Vuoden 2024 alussa viisi pelaajaa nimettiin epäillyiksi tapauksesta: NHL-pelaajat Carter Hart, Michael McLeod, Dillon Dubé ja Cal Foote, sekä Sveitsissä tätä nykyä pelaava Alex Formenton, joka on myös pelannut NHL:ssa. Julkisuuteen on noussut myös väitteitä vuonna 2003 tapahtuneesta joukkoraiskauksesta. Kanadalainen urheilumedia TSN kertoi, että kuusi joukkueen pelaajaa olisi ollut sukupuoliyhteydessä tiedottoman naisen kanssa. TSN:n tietojen mukaan tapauksesta on videoita.Juuso Koskinen: Kanadan jääkiekon seksuaaliskandaalissa jälleen uusi karmea käänne – nuorten vuoden 2003 MM- joukkuetta epäillään joukkoraiskauksesta Yle uutiset 25.7.2022. Viitattu 25.7.2022 Asiasta on aiemmin kertonut joukkueen silloinen jäsen Jordin Tootoo kirjassaan All The Way: My Life on Ice.Salmaan Farooqui, Marty Klinkenberg: Players from 2003 World Juniors hockey team say unaware of alleged sex assault in Halifax The Globe and Mail 24.7.2022. Viitattu 25.7.2022 Halifaxin paikallinen poliisi on aloittanut tapauksesta tutkinnan.Tootoo, Upshall speak out on allegations of sexual assault involving 2003 juniors Toronto Sun23.7.2022. Viitattu 25.7.2022 Kesällä 2022 Kanadan jääkiekkoliitto myönsi Kanadan edustajainhuoneen kuulemisessa, että liitolla on erillinen rahasto, josta se voi maksaa korvauksia pelaajien puolesta eri tilanteissa. Rahastosta on maksettu miljoonia dollareita korvauksia muun muassa seksuaalirikosten uhreille. Osa tuon rahaston varoista on kerätty jäsenmaksujen maksajilta, kuten harrastekiekkoilijoilta ja jääkiekkoa pelaavien lasten vanhemmilta. == Sijoitukset maailmanmestaruuskilpailuissa == * (1974) – pronssia * (1975) – hopeaa * (1976) – hopeaa * 1977 – hopeaa * 1978 – pronssia * 1979 – 5. * 1980 – 5. * 1981 – 7. * 1982 – kultaa * 1983 – pronssia * 1984 – 4. * 1985 – kultaa * 1986 – hopeaa * 1987 – _diskattiin_ * 1988 – kultaa * 1989 – 4. * 1990 – kultaa * 1991 – kultaa * 1992 – 6. * 1993 – kultaa * 1994 – kultaa * 1995 – kultaa * 1996 – kultaa * 1997 – kultaa * 1998 – 8. * 1999 – hopeaa * 2000 – pronssia * 2001 – pronssia * 2002 – hopeaa * 2003 – hopeaa * 2004 – hopeaa * 2005 – kultaa * 2006 – kultaa * 2007 – kultaa * 2008 – kultaa * 2009 – kultaa * 2010 – hopeaa * 2011 – hopeaa * 2012 – pronssia * 2013 – 4. * 2014 – 4. * 2015 – kultaa * 2016 – 6. * 2017 – hopeaa * 2018 – kultaa * 2019 – 6. *2020 – kultaa * 2021 – hopeaa * 2022 – kultaa * 2023 – kultaa * 2024 – 5. * 2025 – 5. == Katso myös == * Kanadan jääkiekkomaajoukkue * Kanadan alle 18-vuotiaiden jääkiekkomaajoukkue == Lähteet == == Aiheesta muualla == * HockeyCanada * Kanada nationalteamsoficehockeyssä Luokka:Nuorten jääkiekkomaajoukkueet Luokka:Kanadan jääkiekko